Kuumutasin potis piima (keema pole vaja ajada), tõstsin pliidilt ning lisasin tükeldatud šokolaadi. Segasin kuni šokolaad sulas. Kuuma šokolaadi võib serveerida vahukoore või vahukommidega ja maitsestada näiteks kaneeliga.          5 dl suhkrut  2,5 dl vett  6 tl želatiini + 1 dl vett  vaniljesuhkrut  või muud meelepärast maitseandjat  (nt piparmündiessentsi, rummi, kohvi...)    1 dl tuhksuhkrut  4 spl maisitärklist    Keetsin suhkrusiirupi. Selleks lahustasin suhkru soojas  vees (suhkur tuleb vees täielikult lahustada) ning ajasin saadud segu nõrgal kuumusel keema. Keetsin 15 minutit, siirupit kordagi segamata. Tõstsin poti tulelt ja jahutasin leigeks. Paisutasin želatiini külmas vees, seejärel sulatasin vesivannil. Jahutasin veidi ja segasin želatiini siirupi hulka. Maitsestasin vaniljesuhkruga. Vahustasin veel   siirupi hästi tugevaks ja tihedaks vahuks. Kasutasin selleks täisvõimsusel  käsimiksrit. Üsna väsitav tegevus. Pärast 15 minutit hakkas mikser jõudu kaotama ja mul hakkas temast kahju. Lõpetasin vahustamise, kuigi segu oleks võinud olla veelgi tihedam ja tugevam. Nii et vahukommide valmistamisel on võimas köögikombain raudselt kõva tegija.              Minu eesmärgiks oli südameid teha ja selleks panin vahu vormi õhukese kihina, et hiljem oleks lihtsam küpsisevormiga kujud välja lõigata. Südamekujulise vormi kastsin enne igat vajutust tuhksuhkru-maisitärklise segusse, mis hoiab ära kommi kleepumise vormi külge. Ka valmis komme veeretasin samas segus, et need üksteise ja sööjate näppude külge ei kleepuks.